Document ID: 32014D0844

KOMISIJAS ĪSTENOŠANAS LĒMUMS
(2014. gada 26. novembris),
ar ko Maltai atļauj izmantot noteiktas aptuvenas aplēses PVN pašu resursu bāzes aprēķinam
(izziņots ar dokumenta numuru C(2014) 8925)
(Autentiski ir tikai teksti angļu un maltiešu valodā)
(2014/844/ES, Euratom)
EIROPAS KOMISIJA,
ņemot vērā Līgumu par Eiropas Savienības darbību,
ņemot vērā Eiropas Atomenerģijas kopienas dibināšanas līgumu,
ņemot vērā Padomes 1989. gada 29. maija Regulu (EEK, Euratom) Nr. 1553/89 par galīgajiem vienotajiem pasākumiem, lai iekasētu pašu resursus, ko veido pievienotās vērtības nodokļi (1), un jo īpaši tās 6. panta 3. punkta otro ievilkumu,
tā kā:
(1)
Saskaņā ar Padomes Direktīvas 2006/112/EK (2) 387. pantu Malta var - saskaņā ar nosacījumiem, kas šajā dalībvalstī bija spēkā tās pievienošanās dienā, - turpināt atbrīvot no nodokļa darījumus, kas minēti šīs direktīvas X pielikuma B daļas 8. un 10. punktā, kamēr tādu pašu atbrīvojumu no nodokļa piemēro jebkurā dalībvalstī, kas bija Kopienas dalībvalsts 2004. gada 30. aprīlī; šie darījumi ir jāņem vērā, nosakot PVN pašu resursu bāzi.
(2)
Malta 2014. gada 29. aprīļa atbildē uz Komisijas 2014. gada 4. februāra vēstuli attiecībā uz PVN pašu resursu pārbaužu vienkāršošanu (3), lūdza Komisijas atļauju izmantot starpbāzes fiksētus procentuālos apjomus PVN pašu resursu bāzes aprēķināšanai attiecībā uz darījumiem, kas minēti Direktīvas 2006/112/EK X pielikuma B daļas 8. un 10. punktā, no 2014. līdz 2020. finanšu gadam. Malta ir pierādījusi, ka vēsturiskie procentuālie apjomi laika gaitā ir saglabājušies stabili. Maltai tāpēc būtu jāatļauj aprēķināt PVN pašu resursu bāzi, izmantojot fiksētu procentuālo apjomu saskaņā ar Komisijas nosūtīto vēstuli.
(3)
Pārredzamības un tiesiskās noteiktības labad ir lietderīgi šīs atļaujas piemērojamībai noteikt termiņu,
IR PIEŅĒMUSI ŠO LĒMUMU.
1. pants
Lai aprēķinātu PVN pašu resursu bāzi no 2014. gada 1. janvāra līdz 2020. gada 31. decembrim, Maltai ir atļauts izmantot 0,40 % no starpbāzes attiecībā uz darījumiem, kas minēti Direktīvas 2006/112/EK X pielikuma B daļas 8. punktā (ūdensapgāde).
2. pants
Lai aprēķinātu PVN pašu resursu bāzi no 2014. gada 1. janvāra līdz 2020. gada 31. decembrim, Maltai ir atļauts izmantot 1,06 % no starpbāzes attiecībā uz darījumiem, kas minēti Direktīvas 2006/112/EK X pielikuma B daļas 10. punktā (pasažieru transports).
3. pants
Šis lēmums ir adresēts Maltas Republikai.
Briselē, 2014. gada 26. novembrī

Labels: 2
8
3
0
18
15